РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/112-20

23. октобар 2020. године

Б е о г р а д

**З А П И С Н И К**

**ПРВЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ, ОДРЖАНЕ 22. ОКТОБРА 2020. ГОДИНЕ**

Седница је почела у 18,00 часова.

Седницом је председавао народни посланик Тома Фила, у складу са чланом 25. став 2. Пословника Народне скупштине.

Седници су присуствовали чланови Одбора: Владимир Ђукановић, Сања Лакић, Велибор Милојичић, доц. др Михаило Јокић, Ђорђе Комленски, Жарко Мићин, Небојша Павловић, Ненад Барош, Ђорђе Дабић, Биљана Пантић Пиља, Драган М. Марковић, Атила Јухас, Владан Заграђанин и Сања Јефтић Бранковић.

Седници су присуствовали и: Милица Николић, заменик члана доц. др Михаила Јокића; Владица Маричић, заменик члана др Александра Мартиновића; Милан Урошевић, заменик члана Небојше Павловића и Братислав Југовић, заменик члана Ђорђа Дабића и Ненад Крстић, заменик члана Јелене Жарић Ковачевић.

Седници ние присуствовао чла Одбора Дејан Кесар, нити његов заменик.

Председавајући је констатовао да су испуњени услови за рад и одлучивање, те је упознао чланове Одбора са тачкама утврђеног Дневног реда:

1. Избор председника Одбора;
2. Избор заменика председника Одбора.

**ПРВА ТАЧКА**: Избор председника Одбора.

Председавајући је предложио народног посланика Владимира Ђукановића за председника Одбора и позвао чланове Одбора да дају своје предлоге.

Како се нико од чланова Одбора није јавио за реч, председавајући је ставио на гласање предлог да за председника Одбора за правосуђе, државну управу и локлану самоуправу буде изабран народни посланик Владимир Ђукановић.

Чланови и заменици чланова Одбора су **једногласно усвојили** предлог да за председника Одбора за правосуђе државну управу и локалну самоуправу буде изабран народни посланик ВладимирЂукановић.

Владимир Ђукановић, је преузео председавање седницом, захваливши се председавајућем на предлогу за његов избор на место председника Одбора и том приликом истакао да му је то велика част.

Истакао је да у наредном периоду предстоји велики посао у раду и одлучивању Одбора.

**ДРУГА ТАЧКА :** Избор заменика председника Одбора.

**Владимир Ђукановић** је предложио да за заменика председника Одбора буде изабрана Биљана Пантић Пиља, дипломирани правник и адвокат.

Председник је ставио на гласање предлог да за заменика председника Одбора за правосуђе, државну управу и локалну самоуправу буде изабрана народни посланик Биљана Пантић Пиља.

Чланови и заменици чланова Одбора су **једногласно** прихватилиовај предлог.

Председник Одбора је најавио Другу седницу Одбора на којој ће се разматрати Предлог закона о министарствима.

У наставку седнице Одбора, за реч се јавио доц. др Михаило Јокић, који је подсетио на обавезу ношења маски ради заштите здравља.

Како се више нико није јавио за реч, председавајући је закључио расправу и захвалио се народним посланицима, члановима Одбора на присуству.

Седница је завршена у 18,20 часова.

СЕКРЕТАР ПРЕДСЕДНИК

Сања Пецељ Владимир Ђукановић